Nr. înreg……../Data …………..

**CONTRACT DE MANDAT**

**FONOGRAME**

Încheiat astăzi …………

Între …………….………………………… **denumită în continuare mandant**, cu sediul în orașul …………..…………… adresa ………………………………………………….….., telefon:…………………………..., fax ………………………., mobil…………………….., e-mail………………………. înregistrată la Registrul Comerțului sub nr…… J……………. Cod fiscal………………………………………..……….. având contul curent deschis la………………………..………………………sub nr…………………...……………………….. reprezentată legal prin…………………………….

**şi**

**UNIUNEA PRODUCĂTORILOR DE FONOGRAME DIN ROMÂNIA- Asociația pentru Drepturi Conexe (UPFR), denumită în continuare mandatar**, cu sediul în Bucuresti, Bd. Dimitrie Pompeiu nr 6E, Sector 2, cod fiscal RO 9670110, cont banca RO92RNCB0070153249250001, deschis la BCR - Sucursala PIPERA, reprezentată de Dna Mihaela Alexandrina Scrioșteanu, s-a încheiat prezentul contract de mandat special.

Părțile au fost de acord cu încheierea prezentului Contract, cu îndeplinirea următoarelor condiții:

**CAP I DREPTURILE ŞI OBLIGAŢIILE MANDANTULUI**

**ART. 1. Mandantul** dă mandat **Mandatarului** pentru gestiunea colectivă a următoarelor drepturi patrimoniale conexe aferente tuturor fonogramelor ce aparțin SC................................................, în calitate de titular de drepturi, sau pe care le-a dobândit prin cesiune ori prin licență exclusivă pentru teritoriul României și pe care SC................................................. îl încredințează UPFR, pentru a fi exercitat pe teritoriul României:

1. dreptul la remunerația echitabilă pentru radiodifuzarea fonogramelor de către organismele de radiodifuziune și a organismelor de televiziune;
2. dreptul la remunerația echitabilă pentru comunicarea publică a fonogramelor, inclusiv prin intermediul Internetului (comunicare online non interactivă);
3. dreptul de reproducere în scopul comunicării publice și radiodifuzării;
4. dreptul de retransmitere prin cablu a propriilor înregistrări sonore;
5. dreptul la remunerație compensatorie pentru copia privată;
6. Reprezentarea în justiție, exclusiv pentru actele și faptele care generează încălcări ale drepturilor menționate la punctele a) - e).

Prezentul mandat se referă exclusiv la utilizările online non-interactive. Nu fac obiectul prezentului mandat punerea la dispoziția publicului a fonogramelor prin transmisii interactive, la cerere, realizate prin intermediul Internetului sau a altor reţele de comunicaţii de date, cu fir sau fără fir, care permit publicului să influenţeze conţinutul acestora prin accesarea preferenţială a fonogramelor, în orice loc şi în orice moment ales în mod individual.

Nu fac, de asemenea, obiect al prezentului mandat, punerea la dispoziția publicului a fonogramelor sau a reproducerilor acestora prin descărcarea acestora (download) de pe Internet și nici ca tonuri de apel pentru telefoanele mobile sau orice alte tipuri de exploatare în mediul online sau ca utilizare a acestora din cadrul spectacolelor, concertelor prin telefonie mobilă sau alte reţele de comunicaţii de date.

**ART. 2.** Drepturile patrimoniale conexe menționate la art. 1 sunt aferente repertoriului de fonograme declarat pe propria răspundere de SC...................................................., conform Anexei 1 care face parte integrantă din prezentul Contract. Orice declarare de repertoriu depusă pe parcursul derulării Contractului face parte integrantă din prezentul Contract.

**ART. 3. Mandantul** este în drept să controleze modul de gestionare a drepturilor sale patrimoniale de către **Mandatar** în limitele prevăzute de art. 1341 alin. 2-4 din legea nr. 8/1996 mod. si completată.

**ART. 4. Mandantul** declară trimestrialcătre **Mandatar** toate fonogramele al căror titular de drepturi este şi furnizează toate informațiile și documentele necesare în vederea întocmirii și actualizării permanente de către **Mandatar** a repertoriului de fonograme protejate şi a evidenței acestora, precum şi a gestionării drepturilor aferente. **Mandantul** are obligația declarării repertoriului în formatul indicat de UPFR care face obiectul Anexei nr. 2 la prezentul Contract și face parte integrantă a acestuia. Neîndeplinirea prezentei obligații atrage exonerarea de răspundere a UPFR pentru neexecutarea prezentului contract.

**ART. 5. Mandantul** are obligația de a comunica **Mandatarului** în termen de 10 zile orice modificare intervenită în datele de identificare a acestuia (sediu, punct de lucru, telefoane fixe si mobile, adresa de email, cont bancar etc), în caz contrar fiind valabile datele de identificare conținute în prezentul Contract, Mandatarul fiind absolvit de orice răspundere legată de acest aspect.

**ART. 6. Mandantul** va respecta toate obligațiile prevăzute de legislația în vigoare, de Statutul asociației în forma actuală și în orice formă adoptată în viitor de către Adunarea Generală a membrilor, de Regulamentul de Organizare și Funcționare, de acte și hotărâri ale organelor de conducere ale **Mandatarului**, precum și de alte acte emise de autoritățile competente.

**ART. 7. Mandantul** garantează **Mandatarul** împotriva oricăror acțiuni iniţiate de terţi (membri sau nemembri) cu privire la caracterul legal al repertoriul declarat de acesta şi al drepturilor sale asupra repertoriului, garantează veridicitatea informațiilor si documentelor înaintate **Mandatarului**. **Mandatarul** nu este obligat să verifice acuratețea, corectitudinea oricăror date, informații sau documente primite de la **Mandant** și nici să detecteze orice erori sau neconcordante în datele, informațiile sau documentele furnizate către **Mandatar**. În acest sens, **Mandantul** este răspunzător pentru orice atingeri și prejudicii aduse drepturilor și patrimoniilor unor terțe persoane ca urmare a acțiunilor întreprinse de **Mandatar** în baza declarațiilor, documentelor și informațiilor transmise de **Mandant, Mandatarul** fiind exonerat de orice răspundere cu privire la acestea.

**ART. 8.** În cazul în care se solicită de către **Mandatar, Mandantul** va fi obligat să probeze temeiul în baza căruia consideră că este persoana în drept în ceea ce priveşte fonogramele/titlurile declarate în repertoriu, prezentând documente scrise prin care să demonstreze calitatea de producător/titular al fonogramelor/titlurilor în cauză. Neîndeplinirea prezentei obligații atrage exonerarea de răspundere a **Mandatarului** pentru neexecutarea prezentului contract, **Mandatarul** fiind în drept să nu repartizeze sumele aferente repertoriului declarat, dar neprobat de titularul de drepturi.

**CAP. II DREPTURILE ŞI OBLIGAŢIILE MANDATARULUI**

**ART. 9.** **Mandatarul** este obligat să execute mandatul ce i s-a încredințat, în condițiile stabilite de **mandant ș**i anume să desfășoare activitatea de gestiune colectivă a drepturilor patrimoniale conexe aferente tuturor fonogramelor ce aparțin SC................................................, și sunt declarate de aceasta ca aparținând propriului repertoriu, să colecteze și să repartizeze sumele generate de utilizarea acestor fonograme în termenele și condițiile stabilite de legislația în vigoare și Statutul asociației.

**ART. 10**. **Mandatarul** nu poate intra în nici o activitate sau tranzacție în afara limitelor mandatului acordat.

**ART. 11.** **Mandatarul** este exonerat de orice răspundere cu privire la eventualele atingeri aduse drepturilor conexe ale titularilor și asupra eventualelor prejudicii cauzate terților ca urmare a neîndeplinirii sau îndeplinirii necorespunzătoare de către Mandant a obligațiilor prevăzute în prezentul Contract**.**

**ART. 12. Mandatarul** raportează despre tot ceea ce a primit din puterea mandatului, chiar şi atunci când ceea ce a primit nu se cuvine **mandantului**.

**ART. 13. Mandatarul** are dreptul să-şi deducă toate cheltuielile făcute pentru îndeplinirea mandatului din sumele gestionate, în limita celor prevăzute în Statutul de funcţionare al asociației şi de reglementările legale în materie.

**Art. 14.** **Mandatarul** prelucrează date cu caracter personal aparținând reprezentanților legali și/sau salariaților **Mandantului**, precum nume și prenume, funcția, nr. telefon, email, în scopul executării prezentului Contract și al derulării comunicărilor comerciale dintre Părți, dar și nume de utilizator, parola, IP, tip browser folosit, tipul device-ului, în situația în care **Mandantul** își creează un cont in Platforma Online pusă la dispoziție de către **Mandatar** și în care **Mandantul** poate vedea repartițiile sale.  **Mandantul** este singurul responsabil pentru informarea salariaților și reprezentanților săi sau pentru obținerea consimțământului acestora, dacă acest lucru este impus de dispozițiile legale, cu privire la aceasta prelucrare.

Temeiul juridic al prelucrării datelor este, în principal interesul legitim al UPFR (art. 6 alin. 1 lit. f) din Regulamentul 679/2016, dar și necesitatea îndeplinirii obligațiilor legale ale UPFR (art. 6 alin. 1 lit.c), precum emiterea facturilor pentru Utilizator. Datele pe care **Mandatarul** le colectează vor fi prelucrate pe perioada derulării relațiilor contractuale și după aceasta, pe perioada necesară apărării drepturilor sale în cazul unei situații litigioase, sau pe perioada impusă de dispozițiile financiar-contabile. La datele personale au acces salariații **Mandatarului**, precum și furnizorul Platformei Online pusă la dispoziția **Mandantului** de către **Mandatar**. Datele personale vor putea fi dezvăluite autorităților publice de control sau instanțelor judecătorești, în cazul unui litigiu. Întrucât **Mandatarul** dorește ca datele pe care le prelucrează să fie actualizate, **Mandantul** se obligă să informeze **Mandatarul** despre orice schimbări intervenite asupra acestora, **Mandatarul** neavând nicio răspundere pentru utilizarea unor date neactualizate.

**Art. 15.** Întrucât și **Mandantul** are acces și prelucrează date personale aparțin reprezentanților sau salariaților **Mandatarului**, precum nume și prenume, funcția, email, telefon, în scopul derulării comunicărilor comerciale, **Mandantul** are obligație de a implementa toate măsurile tehnice și organizatorice pentru asigurarea securității acestor date, având dreptul de a le utiliza exclusiv în scopurile menționate în acest Contract.

**CAP. III. INCETAREA MANDATULUI**

**ART. 16. Mandatul** încetează prin:

1. revocarea sa de către mandant;
2. renunțarea mandatarului la mandat;
3. falimentul mandantului sau dizolvarea ori lichidarea mandatarului.

**ART. 17**. Încetarea mandatului indiferent de situațiile în care s-a produs se va face în urma unei notificări scrise.

**ART. 18.** Încetarea mandatului, nu absolvă pârțile de obligațiile ce le revin până la lichidarea lor.

**CAP. IV.DISPOZIŢII FINALE**

**ART. 19.**Prezentul contract este valabil pe întreaga durată de funcționare a **Mandatarului** sau până la data când una din părţi notifică încetarea lui.

**ART. 20.**Orice neînţelegere în îndeplinirea prezentului contract se soluţionează pe cale amiabilă.

**ART. 21.** În cazul când în executarea contractului, una din părţi a creat prejudicii importante, celeilalte părţi, aceasta din urmă este în drept să apeleze la instanța de judecată, competenta aparținând instanței de la sediul **UPFR.**

**MANDANT MANDATAR**

**Uniunea Producătorilor de Fonograme din România– Asociația pentru Drepturi Conexe**

**Mihaela Alexandrina Scrioșteanu,**

**Director Executiv**